./data/phi0914/phi00127/phi0914.phi00127.perseus-lat2.xml
Titus Livius (Livy)
non animo, non armis, non arte belli, non vigore ac viribus       corporis par Romano Tarentinus erat  igitur pilis tantum coniectis, prius paene quam consererent manus       terga dederunt, dilapsique per nota urbis itinera in suas amicorumque domos            duo ex ducibus Nico et Democrates fortiter pugnantes cecidere,       Philemenus, qui proditionis ad Hannibalem auctor fuerat, cum citato equo ex       proelio avectus esset,  vacuus  paulo post equus errans  per urbem cognitus, corpus  nusquam  inventum est; creditum volgo est in  puteum apertum ex equo       praecipitasse  carthalonem autem, praefectum Punici praesidii, cum commemoratione       paterni hospitii positis armis venientem ad consulem miles obvius obtruncat            alii alios passim  sine discrimine armatos inermis  caedunt, Carthaginienses Tarentinosque pariter  Bruttii       quoque multi passim  interfecti, seu per errorem seu vetere in eos insito odio seu ad       proditionis famam, ut vi potius atque armis captum Tarentum videretur,       exstinguendam  tum a caede ad diripiendam urbem discursum  triginta milia            servilium capitum dicuntur capta, argenti vis ingens facti signatique,       auri tria milia octoginta  pondo, signa et  tabulae, prope ut Syracusarum ornamenta aequaverint  sed maiore animo generis eius praeda abstinuit Fabius quam Marcellus;       qui interrogante scriba  quid fieri signis vellet ingentis magnitudinis —di sunt, suo quisque       habitu in modum pugnantium formati—deos iratos Tarentinis relinqui iussit  murus inde qui urbem ab arce dirimebat dirutus est  ac       disiectus